૩૦મી જુલાઈ, ૨૦૧૨ને સોમવારના રોજ સ્ટ્રેટફર્ડમાં બનાવવામાં આવેલ 'ઑલિમ્પિક પાર્ક'ની મુલાકાત લેવાનો મોકો મળ્યો ત્યારે ૨૦૦૮ ની બીજિંગ ઑલિમ્પિક પછી અહીંયા પાછલા ચાર વર્ષથી જે ઑલિમ્પિકના યશોગાન થઈ રહ્યાં હતાં તેને જોવાનો મોકો મળ્યો. ઑલિમ્પિકની બધી જ ટિકિટ્સ ઓનલાઈન વેચાઈ હતી. પહેલી વાર જ્યારે ટિકિટ વેચાણ માટે ઓનલાઈન મુકાઈ ત્યારે ફોર્મ ભરવામાં એક નાનકડી ભૂલ થઈ હતી માટે પહેલી વાર તો ટિકિટ જ ન મળી પણ બીજી વાર જ્યારે બાકી રહેલી ટિકિટ્સ મુકાઈ ત્યારે આપણી રાષ્ટ્રીય રમત હોકીની પ્રિલિમિનરી રાઉન્ડની મેચની ટિકિટ મળી. જોકે તેમાં ભારતની મેચની ટિકિટ ન મળી પણ 'ના મામા કરતા કે'ણો મામો શું ખોટો?'. આ મુલાકાતના થોડાક ટિડબિટ્સઃ